Veresegyházi Medveotthon

Veresegyházon 1998. november 24-én nyílt meg Közép-Európa egyetlen medvemenhelye (2112 Veresegyház, Patak u. 39.). A 3,5 hektáros kifutóban több tucat medve él. A parkban farkasok és oroszlánok is vannak. Az állatok száma és fajösszetétele folyamatosan változik, mivel az otthont rendszeresen gyarapítják változatos módokon, felszámolt állatkertek lakói kerülnek ide, vagy magánszemélyektől. A parkot, főleg a tavakat rendszeresen keresik fel különféle vadon élő madarak. Az otthon tulajdonosa és fenntartója Veresegyház Város Önkormányzata. Története A medveotthont 1998-ban nyitották meg. Első lakói addig Gödöllőn, rossz körülmények között tartott medvék voltak. 2000 nyarán készült el a farkasok kifutója, ekkor érkeztek meg az első farkasok. A park fenntartására és fejlesztésére 2004-ben alapítványt hoztak létre. Az intézményt 2009 őszén hivatalosan is állatkertté minősítették. A 2010-ben elkészült kifutóba mosómedvéket és ormányos medvéket költöztettek. 2015 elején új farkaskifutó épült a macilift után, az erdőszélen. Ebben az időszakban mért adatok alapján ez Magyarország harmadik leglátogatottabb állatkertje; évente kb. 150 000-en keresik fel. 2025-ben a Medveotthon üzemeltetését ellátó Veresegyházi Városgazda Kft.cégből, - ami a Medveotthon üzemeltetését is ellátta, mint szakfeladat Nagy József Attila igazgatásával -, kiválásos beolvadással létrehozták a MaciZoo Állatkert és Szabadipark Kft.-ét, amely a továbbiakban a Medveotthon üzemeltetéséért felel Déri Barnabás ügyvezető igazgató irányításával/ vezetésével. Medvék A medvéknek kialakított két egyenként 160 négyzetméteres mesterséges tavat rendszeresen utántöltik; a medvék ezekből isznak, és nagyon szeretnek fürdeni is. A tavakba kárászokat is telepítettek. Ezeket ugyan megfogni nem tudják a medvék, de jó időtöltés számukra a kergetőzés. A természetes élőhely minél tökéletesebb reprodukálását szolgálja az 1,5 hektáros fenyőerdő, amelyben a medvék elrejtőzhetnek, illetve fára mászhatnak. Szálláshelynek tizennégy szűk bejáratú, de belül kiöblösödő mesterséges barlangot építettek; egy-egy barlangban két-három medve is pihen. A pénztárban és az Ajándékbarlangban a látogatók Maci-csemegét (répát, gyümölcsöt) is vásárolhatnak, valamint Zoo-csemegét a patások részére. Korábban mézzel lehetett etetni őket, de ezt 2020-ban több ok miatt, köztük egészségügyi okokból is megszüntették. Farkasok A farkasok három csoportban élnek: a kézbarát példányok egy különkerített részen, a falkából kiemelt példányok a medvék kifutójában a nagy falka egy erdős területen. 2000 nyarán a medvéknél már bevált technológia szerint alakították ki a farkasok kifutóját. A természetközeli körülmények között tartott az állatok a teljes területüket bejárhatják, tetszőleges csoportokba állhatnak össze. A kifutót kiugrásgátló kerítés veszi körül, mivel a farkasok nagyon ügyesen ugranak át még a villanypásztorral felszerelt kerítéseken is. Területükre sűrű növényzetet telepítettek, hogy a farkasok elbújhassanak egymás és a látogatók elől. A környezet természetközeli jellegét egy 2 méter mély mesterséges tó erősíti. A falka létszáma 2020-ig 37-re nőtt. Oroszlánok A 2019-ben 7 oroszlánt mentett meg a Medveotthon. Jelenleg 9 oroszlánnak ad lakóhelyet Európa egyik legnagyobb oroszlán kifutójában. Egyéb állatok A menhelyen egyebek közt mosómedvéket, ormányos medvéket, hiúzokat, lámákat, dámszarvasokat, muflonokat, pávát, fácánt, racka juhokat is láthatunk. Látogatása A Medveotthon december 25. és január 1. kivételével minden nap nyitva tart: Áprilistól szeptemberig: 9:00 - 19:00 Októberben: 9:00 - 17:00 Novemberben, decemberben, januárban: 9:00 - 16:00 Februárban, márciusban: 9:00 - 17:00 Hétvégi és ünnepnapokon Állati órarenddel (márciustól októberig) várják a látogatókat: 10:45 Állati séta - szakértői vezetés a parkban 12:00 Látványetetés az ormányos/mosómedvékkel - ingyenes, bővebben: https://medveotthon.hu/hirek/terulj-terulj-asztalka 13:00 Predator program - bemutató a nagyragadozókkal - ingyenes, bővebben: https://medveotthon.hu/predatorprogram/ 14:00 Ragadozó madár bemutató - ragadozó madarakkal - ingyenes, bővebben: https://medveotthon.hu/ragadozo-madar-bemutato/ ÁPRILISTÓL! 15:00 Predator program - bemutató a nagyragadozókkal - ingyenes, bővebben: https://medveotthon.hu/predatorprogram/ 2025. január 1-től érvényes jegyárak: felnőtt: 3900 Ft/fő gyerek (3–14 év között): 3000 Ft/fő diák (15–18 év között) 3000 Ft/fő családi (2 gyerek, 1 felnőtt): 3000 Ft/fő nyugdíjas: 3000 Ft/fő babajegy: 300 Ft/fő További szórakozási lehetőségek: Veresegyházi Múzeumvasút A 11 hektár területen kialakított Veresegyházi Medveotthon Közép-Európa egyetlen Medveotthona, mely az Állatvédő Világszervezet (WSPA) és a Veresegyházi Önkormányzat összefogásával jött létre. Az itt található Veresegyházi Múzeumvasút egy egyedülálló erdei bányavonat, mely muzeális jellegű bányamozdonyokkal közlekedik a medvekifutó és a kilátó mögött. A szerelvény az erdőben halad egy kb. 1500m-es körpályán, és menet közben átmegy egy bányavágaton is. Ezen a részen extra látványosságok várják az utazókat. Utazz a vonatunkon, felejthetetlen élmény! Jegyárak: Felnőtt kisvasút belépőjegy: 1500 ft/fő Gyermek kisvasút belépőjegy: 1200 ft/fő A vasút 3 év alatt ingyenes! Hétköznapokon a csoportoknak a Múzeumvasútra előzetes bejelentkezés szükséges. macilift: 1500 Ft/5perc ugrálóvár: 1500 Ft/5 perc (csak hétvégén és ünnepnapokon a nyári időszakban) Ajándékbarlang Lásd még Kuterevói mackómenedékhely A berni Medveverem Jegyzetek Források http://www.medveotthon.hu https://web.archive.org/web/20090524210411/http://www.babafalva.hu/portal/modules.php?name=News https://web.archive.org/web/20170403014120/http://baratkozoo.medveotthon.hu/ További információk Medveotthon facebook oldala Honlap Képek